钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《盈虚义》第五
## 钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《盈虚义》第五

张彝问曰：“何谓盈虚？”

叠上篇问事

子曰：“当期之数，过者谓之气盈，不及者谓之朔虚。”

六个三十一日是过，六个二十九日是不及。

故七十二为经。

此所以立历法也

五之为期，

五个七十二成岁

五行六气，推而运也。

包虚盈义

七百二十为起法。

倍从下文

七千二百为统法，七十二万为通法。气朔之下，收分
必全尽为率，七千二百万为大率，谓之《元纪》。岁月日
时皆甲子，日月五行在子位之宿，当缩盈先后之中
焉。

“汉太初九年冬至甲子朔，日月如合璧，五星如连珠，观斯可以为元纪也。” 是岁丁丑，差甲子者一十四年，此盈虚者也。